கேள்வி: தங்கம்(III) குளோரைடு - கட்டமைப்பு குறித்து விரிவாக சொல்லுங்கள்.
பதில்: தங்கம்(III) குளோரைடு சேர்மம் திண்ம மற்றும் வாயு நிலைகளில் குறைந்த வெப்பநிலையில் குளோரைடு-பாலத்தால் ஆன இருபடிச் சேர்மமாக உள்ளது. தங்கம்(III) புரோமைடு சேர்மத்தை ஒத்ததாக செயல்படுகிறது. கட்டமைப்பை பொறுத்தவரை அயோடின்(III) குளோரைடு கட்டமைப்பை போன்றதாக காணப்படுகிறது. ஒவ்வொரு தங்க மையமும் தங்கம்(III) குளோரைடில் சதுர தளத்தில் உள்ளன. d8 எலக்ட்ரான் எண்ணிக்கை கொண்ட உலோக அணைவுகளுக்கு இது பொதுவானதாகும். AuCl3 சேர்மத்தில் உள்ள பிணைப்பு ஓரளவு சகப் பிணைப்பு இணைப்பாக கருதப்படுகிறது.
கேள்வி: தங்கம்(III) குளோரைடு - பண்புகள் குறித்து விரிவாக சொல்லுங்கள்.
பதில்: தங்கம்(III) குளோரைடு எதிர்காந்தப் பண்பும் ஒளி-உணர்திறனும் கொண்ட சிவப்பு நிற படிகத்திண்மமாகும். இது ஆரஞ்சு நிற ஒற்றைநீரேற்றாகவும் (AuCl3·H2O) உருவாகும். இவ்விரண்டு வடிவ தங்கம்(III) குளோரைடுகளும் திண்மநிலை நீருறிஞ்சிகளாகவும் ஒளி உணரிகளாகவும் உள்ளன. நீரற்ற வடிவம் காற்றில் இருந்து ஈரப்பதத்தை உறிஞ்சி ஒற்றைநீரேற்றாக உருவாகிறது. தயோனைல் குளோரைடு சேர்ப்பதன் மூலம் இச்சேர்மம் நீரற்ற வடிவத்திற்கு மீள்கிறது.
கேள்வி: தங்கம்(III) குளோரைடு - தயாரிப்பு குறித்து விரிவாக சொல்லுங்கள்.
பதில்: தங்கம்(III) குளோரைடு முதன்முதலில் 1666 ஆம் ஆண்டு இராபர்ட் பாயில் என்பவரால் உலோகத் தங்கம் மற்றும் குளோரின் வாயு ஆகியவற்றைச் சேர்த்து 180 பாகை செல்சியசு வெப்பநிலையில் வினைபுரியச் செய்து தயாரிக்கப்பட்டது: :2 Au + 3 Cl2 → Au2Cl6 இந்த தயாரிப்பு முறை தங்கம்(III) குளோரைடு தயாரிப்பதற்கான மிகவும் பொதுவான முறையாகும். அயோடின் மோனோகுளோரைடு தங்கப் பொடியைச் சேர்த்து வினைபுரியச் செய்வதன் மூலமும் இதைத் தயாரிக்கலாம்: :2 Au + 6 ICl → 2 AuCl3 + 3 I2 டெட்ராபியூட்டைலமோனியம் குளோரைடின் முன்னிலையில் குளோரினேற்ற வினையை நிகழ்த்தினாலும் இது கிடைக்கும். வினையின் விளைபொருள் கொழுப்பில் கரையும் உப்பு டெட்ராபியூட்டைலமோனியம் டெட்ராகுளோரா ஆரேட்டு ஆகும். குளோரோ ஆரிக் அமிலம் மூலம் தங்கம் முக்குளோரைடு தயாரிப்பது மற்றொரு தயாரிப்பு முறையாகும். இராசதிராவகத்தில் தங்கத் தூளைக் கரைத்து குளோரோ ஆரிக் அமிலம் தயாரித்துக் கொள்ளப்படுகிறது. :Au + HNO3 + 4 HCl → H[AuCl4] + 2 H2O + NO இதன் விளைவாக உருவாகும் குளோரோ ஆரிக் அமிலம் Au2Cl6 ஐ வழங்குவதற்காக சுமார் 100 °செல்சியசு வெப்பநிலையில் மந்த வளிமண்டல சூழலில் சூடேற்றப்படுவதால் தங்கம்(III) குளோரைடு உருவாகிறது:: :2 H[AuCl4] → Au2Cl6 + 2 HCl
கேள்வி: தங்கம்(III) குளோரைடு - சிதைவு என்பது என்ன?
பதில்: நீரற்ற AuCl3 சுமார் 160 °செல்சியசு வெப்பநிலையில் (320 °பாரங்கீட்டு) AuCl (தங்கம்(I) குளோரைடு) ஆக சிதைவடையத் தொடங்குகிறது. இருப்பினும், தங்கம் உலோகம் மற்றும் AuCl3 ஐ வழங்க அதிக வெப்பநிலையில் விகிதாச்சாரமற்ற ஏற்றத்தாழ்வுக்கு உட்பட்டு தங்கம் உலோகம் மற்றும் AuCl3 ஆக பிரிகிறது: :AuCl3 → AuCl + Cl2 (160&nbsp;°செல்சியசு) :3 AuCl → AuCl3 + 2 Au (>210&nbsp;°செல்சியசு) AuCl இன் ஏற்றத்தாழ்வான சிதைவு காரணமாக, 210 °செல்சியசு வெப்பநிலைக்கு மேல், பெரும்பாலான தங்கம் தனிமநிலை தங்கம் வடிவில் உள்ளது. தங்கம்(III) குளோரைடு குளோரின் வளிமண்டல சூழலில் மிகவும் நிலையானதாகும். எந்த சிதைவும் இல்லாமல் சுமார் 200 பாகை செல்சியசு வெப்பநிலையில் பதங்கமாகும். AuCl3 254 ° செல்சியசு வெப்பநிலையில் இல் சிதைவடைந்து AuCl சேர்மமாக மாறுகிறது. இது 282 °செல்சியசு வெப்பநிலையில் சிதைந்து தனிமநிலை தங்கமாக மாறுகிறது. 400 °செல்சியசு வெப்பநிலைக்கு மேல் தங்க குளோரைடுகள் இருக்க முடியாது. இந்த உண்மை மில்லர் செயல்முறையில் பயன்படுத்தப்படுகிறது,
கேள்வி: தங்கம்(III) குளோரைடு - பயன்கள் குறித்து விரிவாக சொல்லுங்கள்.
பதில்: தங்கம்(III) குளோரைடுக்கு வணிகரீதியான பயன்பாடுகள் இல்லை என்றாலும், அது ஆய்வகத்தில் பல பயன்பாடுகளைக் கொண்டுள்ளது
கேள்வி: தங்கம்(III) குளோரைடு - கரிமத் தொகுப்பு வினைகள் என்பது என்ன?
பதில்: 2003 ஆம் ஆண்டு முதல், எந்த மாற்றங்களும் வணிகமயமாக்கப்படவில்லை என்றாலும் AuCl3 பல்வேறு வினைகளுக்கு ஓர் இலேசான அமில வினையூக்கியாக கரிமவியல் வேதியியலாளர்களின் ஆர்வத்தை ஈர்த்து வருகிறது.G. Dyker, ''An Eldorado for Homogeneous Catalysis?'', in ''Organic Synthesis Highlights V'', H.-G. Schmaltz, T. Wirth (eds.), pp 48–55, Wiley-VCH, Weinheim, 2003 தங்கம்(III) உப்புகள், குறிப்பாக Na[AuCl4], ஆல்கைன்கள் சம்பந்தப்பட்ட வினைகளுக்கு வினையூக்கியாக பாதரசம்(II) உப்புகளுக்கு மாற்றாகப் பயன்படுகிறது. விளிம்பு நிலை ஆல்கைன்களை நீரேற்றம் செய்து அசிட்டைல் சேர்மங்களை உருவாக்குதல் ஒரு விளக்க வினை ஆகும். :File:Example of gold-catalyzed alkyne hydration reaction.svg தங்கமானது சில அரோமாட்டிக் வளையங்களை ஆல்கைலேற்றுதல் மற்றும் பியூரான்களை பீனால்களாக மாற்றுதல் ஆகிய வினைகளை ஊக்குவிக்கிறது. சில ஆல்கைன்கள் தங்கம்(III) வினையூக்கிகள் முன்னிலையில் அமினேற்றம் செய்யப்படுகின்றன. எடுத்துக்காட்டாக, அசிட்டோ நைட்ரைல் மற்றும் தங்கம்(III) குளோரைடு ஆகியவற்றின் கலவையானது 2-மெத்தில்பியூரானின் ஆல்கைலேற்றத்தை மெத்தில் வினைல் கீட்டோனால் 5 ஆவது நிலையில் தூண்டுகிறது: :File:Alkylation reaction of 2-methylfuran with methyl vinyl ketone.svg இந்த கரிமத் தங்கத் தொகுப்பு வினையின் செயல்திறன் குறிப்பிடத்தக்கது, ஏனெனில் பியூரான் மற்றும் கீட்டோன் இரண்டும் அமில நிலைகளின் கீழ் பலபடியாக்கல் போன்ற பக்கவிளைவுகளுக்கு உணர்திறன் கொண்டவையாகும். ஆல்கைன்கள் இருக்கும் சில சந்தர்ப்பங்களில், பீனால்கள் சில நேரங்களில் உருவாகின்றன (Ts என்பது தொசில் எனப்படும் தொலுயீன் சல்போனைல் குழுவின் சுருக்கம் ஆகும்): :File:AuCl3 phenol synthesis.svg இந்த வினை ஒரு புதிய அரோமாட்டிக் வளையத்தை வழங்கும் மறுசீரமைப்பை உள்ளடக்கியுள்ளது. AuCl3 சேர்மம் வினையூக்கியாகச் செயல்படும் வினையின் மற்றொரு உதாரணம் ஐதரோ அரைலேற்ற வினையாகும். இது அடிப்படையில் உலோக-அல்கைன் அணைவுச் சேர்மங்களைப் பயன்படுத்தி மேற்கொள்ளப்படும் பிரீடெல்-கிராப்ட்சு வினையாகும். உதாரணம், பீணைல் அசிட்டிலீனுடன் மெசிட்டிலீன் ஈடுபடும் வினை: :File:Hydroarylation_reetz.png தங்கம்(III) குளோரைடை முதல்நிலை அமீன்களை கீட்டோன்களாக நேரடியாக ஆக்சிசனேற்றம் செய்ய பயன்படுத்தலாம். வளையயெக்சைலமீனை வளையயெக்சனோனாக ஆக்சிசனேற்றம் செய்யும் வினை இதற்கு எடுத்துக்காட்டாகும். :File:Example of oxidation by AuCl3.png இந்த எதிர்வினை pH உணர்திறன் கொண்டது. வினையைத் தொடர ஒரு இலேசான அமில pH தேவைப்படுகிறது. இருப்பினும், இதற்கு கூடுதல் படிகள் எதுவும் தேவையில்லை. கரிமத்தங்கம்(III) சேர்மங்களின் உற்பத்தியில், AuCl3 தங்கத்தின் மூலமாகப் பயன்படுத்தப்படுகிறது. மோனோ அரைல் தங்கம்(III) அணைவுச் சேர்மங்கள் தயாரிக்கும் வினையை இதற்கு எடுத்துக்காட்டாகக் கூறலாம். தங்கம்(III) குளோரைடு மூலம் அரீன்களின் நேரடி அணுக்கருகவரி தங்கமேற்றம் வினை மூலம் இது உற்பத்தி செய்யப்படுகிறது.
கேள்வி: தங்கம்(III) குளோரைடு - புகைப்படவியல் குறித்து விரிவாக சொல்லுங்கள்.
பதில்: தங்கம்(III) குளோரைடு புகைப்படத் துறையில் வரலாற்று ரீதியாக புகைப்படத் திரைப்படங்கள் மற்றும் காகிதங்களின் தயாரிப்பில் ஒரு உணர்திறனாகப் பயன்படுத்தப்படுகிறது. இருப்பினும், எண்ணிம புகைப்படக்கலையின் வருகையால் புகைப்படத் துறையில் இதன் பயன்பாடு குறைந்துவிட்டது.
கேள்வி: தங்கம்(III) குளோரைடு - இயற்கைத் தோற்றம் என்பது என்ன?
பதில்: தங்கம்(III) குளோரைடு சேர்மம் இயற்கையாக தோன்றுவதில்லை. இருப்பினும், AuO(OH,Cl)·nH2O என்ற வாய்பாட்டுடன் ஒத்த ஒரு சேர்மம் இயற்கையான தங்கத்தின் ஆக்சிசனேற்றத்தின் விளைவாக அறியப்படுகிறது.